
LIETUVOS RESPUBLIKOS SEIMO
APLINKOS APSAUGOS KOMKITETAS


PAPILDOMO KOMITETO IŠVADA
DĖL LIETUVOS RESPUBLIKOS STATYBOS ĮSTATYMO NR. I-1240 24, 27 STRAIPSNIŲ PAKEITIMO
ĮSTATYMO PROJEKTO NR. XIVP-4208

2025-02-12  Nr. 107-P-3
Vilnius


1. Komiteto posėdyje dalyvavo: Komiteto nariai: Komiteto nariai: pirmininkas Linas Jonauskas, pirmininko pavaduotoja Aistė Gedvilienė, Dalia Asanavičiūtė, Tomas Domarkas, Simonas Gentvilas, Ligita Girskienė, Alvydas Mockus, An drius Radvilavičius, Tomas Tomilinas.
Komiteto biuras: vedėja Aistrida Latvėnė, patarėjai Jolita Jakučionytė, Rasa Liucija Matusevičiūtė, Birutė Pūtienė, Giedrė Ričkutė, padejėja Daiva Mickutė.
Kviestieji asmenys: Lietuvos Respublikos kiltūros ministerija: viceministrė Ingrida Vėliūtė, Kultūros paveldo politikos grupės vadovė Sigita Bugenienė, Teisės ir žmogiškųjų išteklių skyriaus patarėja Kristina Krikštaponienė; Lietuvos Respublikos aplinkos ministerija: viceministras Kastytis Žuromskas, Architektūros ir statybos politikos grupės vyresn. patarėja Daiva Vencienė, vyresn. patarėjas Edvardas Minkevičius, analitikas Žilvinas Sperauskas.

2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):
	Eil.
Nr.
	Pasiūlymo teikėjas, data
	Siūloma keisti
	
Pasiūlymo turinys

	Komiteto nuomonė
	Argumentai, 
pagrindžiantys nuomonę

	
	
	str.
	str. d.
	p.
	
	
	

	1.
	Seimo kanceliarijos Teisės departamentas
2024-10-16
	1
	
	
	Projekto 1 straipsnyje dėstomo Statybos įstatymo (toliau – keičiamas įstatymas) 24 straipsnio 2 dalyje siūloma nustatyti teisinį reguliavimą, kad tais atvejais, kai numatoma atlikti kultūros paveldo statinio statybos ir tvarkymo darbus, rengiamas vienas skirtingus statybos ir (ar) tvarkybos rūšis jungiantis statinio projektas, statinio projekto pavadinime nurodant atliekamų darbų rūšis.
Atkreiptinas dėmesys, kad teikiamas projektas yra Nekilnojamojo kultūros paveldo apsaugos įstatymo Nr. I-733 pakeitimo įstatymo projekto reg. Nr. XIVP-4207 (toliau – projektas reg. Nr. XIVP-4207) lydintysis įstatymo projektas. Projekto reg. Nr. XIVP-4207 1 straipsnyje dėstomos naujos redakcijos Nekilnojamojo kultūros paveldo apsaugos įstatymo 34 straipsnio 5 dalyje siūloma nustatyti, kad kai statinio projektas rengiamas kartu su tvarkybos projektu (tais atvejais, kai planuojami ir tvarkybos darbai), išduodamas vienas bendras tvarkybą ir statybą leidžiantis dokumentas Įstatymo ir Statybos įstatymo nustatyta tvarka. Analogiškas teisinis reguliavimas, pagal kurį aukščiau minėtu atveju būtų rengiami tiek statinio projektas, tiek tvarkybos projektas siūloma nustatyti projekto reg. Nr. XIVP-4207 1 straipsnyje dėstomos naujos redakcijos Nekilnojamojo kultūros paveldo apsaugos įstatymo 34 straipsnio 17 dalyje.
Pažymėtina, kad pagal teikiamame projekte siūlomą nustatyti teisinį reguliavimą tais atvejais, kai planuojama atlikti kultūros paveldo statinio statybos ir tvarkymo darbus, rengiamas vienas projektas. Tuo tarpu projekto reg. Nr. XIVP-4207 1 straipsnyje dėstomos naujos redakcijos Nekilnojamojo kultūros paveldo apsaugos įstatymo 34 straipsnio 5 ir 17 dalių nuostatos, taikant įstatymą, gali būti aiškinamos taip, kad esant analogiškai situacijai, t. y. kai atliekami ir statybos, ir tvarkybos darbai, rengiami du projektai (statinio projektas kartu su tvarkybos projektu), nors abiejų rūšių darbams išduodamas vienas statybą leidžiantis dokumentas. Atsižvelgiant į tai, kas aukščiau išdėstyta, projekto nuostatas reikėtų suderinti tarpusavyje, aiškiai nurodant, kiek projektų turėtų būti rengiama, kai vienu metu būtų atliekami tiek kultūros paveldo objekto statybos, tiek tvarkybos darbai.
	Pritarti
	

	2.
	Seimo kanceliarijos Teisės departamentas
2024-10-16
	2
	2
	
	Teikiamo projekto 2 straipsnio 2 dalimi keičiamo įstatymo 27 straipsnio 30 dalyje siūloma nustatyti, kad „statybą leidžiantis dokumentas kultūros paveldo statinio statybos (pritaikymo) darbams atlikti išduodamas šio ir Nekilnojamojo kultūros paveldo apsaugos įstatymo nustatyta tvarka, atsižvelgiant į statybos rūšį“. Atkreiptinas dėmesys, kad sąvoka „statybos (pritaikymo) darbai“ projekto reg. Nr. XIVP-4207 nėra vartojama. Pažymėtina, kad projekto reg. Nr. XIVP-4207 31 straipsnio 4 dalyje vartojama sąvoka „ nekilnojamosios kultūros vertybės tvarkybos ar pritaikymo (statybos) darbai“. Atsižvelgiant į tai, teikiamame projekte reikėtų sukonkretinti darbus, kuriems išduodami statybą leidžiantys dokumentai. Kartu, manytina, kad kultūros paveldo statinio pritaikymo darbai, atsižvelgiant į projekto reg. Nr. XIVP-4207 1 straipsnyje dėstomos naujos redakcijos Nekilnojamojo kultūros paveldo apsaugos įstatymo 2 straipsnio 27 dalyje pateiktą sąvokos „nekilnojamosios kultūros vertybės pritaikymas“ apibrėžtį, apimtų ne vien tik statybos darbus (statybos rūšis), todėl svarstytina, ar statybą leidžiantis dokumentas statinio statybos (pritaikymo) darbams atlikti galėtų būti išduodamas atsižvelgiant vien tik į statybos rūšį, o projekto nuostatos nereikėtų atitinkamai papildyti.
	Pritarti
	



3. Piliečių, asociacijų, politinių partijų, lobistų ir kitų suinteresuotų asmenų pasiūlymai: negauta.

4. Valstybės ir savivaldybių institucijų ir įstaigų pasiūlymai: negauta.

5. Subjektų, turinčių įstatymų leidybos iniciatyvos teisę, pasiūlymai: negauta.

6. Komiteto sprendimas ir pasiūlymai:
6.1. Sprendimas: Pritarti pateiktam įstatymo projektui Nr. XIVP-4208 ir siūlyti pagrindiniam Kultūros komitetui jį tobulinti atsižvelgiant į Lietuvos Respublikos Seimo kanceliarijos Teisės departamento pastabas ir Aplinkos apsaugos komiteto pasiūlymus.
[bookmark: Tekstas20]6.2. Pasiūlymai:      .
	Eil.
Nr.
	Pasiūlymo teikėjas, data
	Siūloma keisti
	Pasiūlymo turinys

	
	
	str.
	str. d.
	p.
	

	1. 
	Aplinkos apsaugos komitetas
2025-02-12
	2
	N
	
	Argumentai:
Statybos įstatymo 27 straipsnio 1 dalies 6 punkte esanti nuostata klaidinanti, nes statinio dalis negali būti priskirta statinių paskirties grupei, kadangi statinio dalis – tai patalpa, kuri pagal klasifikavimo logiką gali būti priskiriama tik patalpų paskirties grupei, o ne statinių paskirties grupei. 
Keičiant įstatymą nebuvo tikslo reikalauti statybos leidimo (SLD) tik keičiant statinio paskirties grupę, SLD prievolė keičiant patalpų paskirtį (paskirties grupę) nebuvo naikinama ir išliko, tačiau dėl techninės klaidos (nepaminint patalpų paskirties grupės) nuostata traktuojama dvejopai, dėl ko atsiranda neaiškumas nuostatos įgyvendinimo etape (pvz. savivaldybė neišduoda leidimo, o Registrų centras be leidimo neregistruoja naujos paskirties).
Pasiūlymas:
Papildyti projekto 2 straipsnį nauja dalimi ir ją suformuluoti taip: 
„Pakeisti Statybos įstatymo 27 straipsnio 1 dalies 6 punktą ir jį išdėstyti taip:
„6) leidimas pakeisti statinio arba jo dalies paskirtį, kai dėl to keičiasi statinio ar jo dalies priskyrimas atitinkamai statinių ar patalpų paskirties grupei;““

	2.
	Aplinkos apsaugos komitetas
2025-02-12
	2
	N
	
	Argumentai:
Atsižvelgiant į Statybos įstatymo 24 straipsnio 6 dalies siūlomą keitimą, susijusį su kompetencijų pasiskirstymu tarp Kultūros paveldo departamento ir savivaldybės administracijos paveldosaugos padalinių, atitinkamai reikia suvienodinti ir patikslinti Statybos įstatymo 27 str. 10 dalį.
Pasiūlymas: Papildyti Projketo 2 straipsnį nauja dalimi ir ją suformuluoti taip:
„Pakeisti 27 straipsnio 10 dalį ir ją išdėstyti taip:

„10. Savivaldybių administracijos paveldosaugos padaliniai tikrina statinio projektų atitiktį nekilnojamojo kultūros paveldo apsaugą ir tvarkybą reglamentuojantiems teisės aktams, kai statybos ir (ar) tvarkomieji statybos darbai projektuojami vietinio reikšmingumo lygmens ar savivaldybės tarybos saugomais paskelbtuose kultūros paveldo objektuose, saugomais paskelbtuose kultūros paveldo vietovėse ir jų apsaugos zonose esančiuose statiniuose (išskyrus ten esančius regioninio ir nacionalinio reikšmingumo lygmens kultūros paveldo objektus, valstybės saugomus kultūros paveldo objektus, paminklus). Kultūros ministerijos įgaliota institucija ar įstaiga tikrina statinio projektų atitiktį nekilnojamojo kultūros paveldo apsaugą ir tvarkybą reglamentuojantiems teisės aktams, kai statybos ir (ar) tvarkomieji statybos darbai projektuojami valstybės saugomais paskelbtuose objektuose, jų teritorijose ir apsaugos zonose, regioninio ir nacionalinio reikšmingumo lygmens kultūros paveldo objektuose ir jų teritorijose, valstybės saugomomis paskelbtose kultūros paveldo vietovėse ir jų apsaugos zonose (išskyrus ten esančius vietinio reikšmingumo lygmens ar savivaldybės tarybos saugomais paskelbtus kultūros paveldo objektus), regioninio ir nacionalinio reikšmingumo lygmens kultūros paveldo vietovėse ir jų apsaugos zonose (išskyrus ten esančius vietinio reikšmingumo lygmens ar savivaldybės tarybos saugomais paskelbtus kultūros paveldo objektus), kultūriniuose rezervatuose ir draustiniuose, kompleksiniuose (kraštovaizdžio) draustiniuose, istoriniuose nacionaliniuose, istoriniuose regioniniuose parkuose esančiuose statiniuose (išskyrus ten esančius vietinio reikšmingumo lygmens ar savivaldybės tarybos saugomais paskelbtus kultūros paveldo objektus).

	3.
	Aplinkos apsaugos komitetas
2025-02-12
	N
	
	
	Argumentai:
Atsižvelgiant į Statybos įstatymo 24 straipsnio 6 dalies siūlomą keitimą, susijusį su kompetencijų pasiskirstymu tarp Kultūros paveldo departamento ir savivaldybės administracijos paveldosaugos padalinių, atitinkamai reikia suvienodinti ir patikslinti Statybos įstatymo 27 str. 10 dalį.
Pasiūlymas:
Papildyti Įstatymą nauju straipsniu ir jį išdėstyti taip:
„3 straipsnis. 271 straipsnio pakeitimas
Pakeisti 271 straipsnio 1 dalies 17 punktą ir jį išdėstyti taip:
1. „17) kaip vietinio reikšmingumo lygmens ar savivaldybės saugomais paskelbtų kultūros paveldo statinio, taip pat statinio, suprojektuoto savivaldybės saugomu paskelbto kultūros paveldo objekto teritorijoje, savivaldybės saugoma paskelbtoje kultūros paveldo vietovėje, savivaldybės saugomu paskelbto kultūros paveldo objekto ar kultūros paveldo vietovės apsaugos zonose, projektiniai pasiūlymai atitinka nekilnojamojo kultūros paveldo apsaugą ir tvarkybą reglamentuojančių teisės aktų reikalavimus ir specialiuosius paveldosaugos reikalavimus; kaip projektiniais pasiūlymais išsaugomas nekilnojamųjų kultūros vertybių ir jų aplinkos autentiškumas, šių vertybių vertingosios savybės; kaip projektiniai pasiūlymai, parengti kultūros paveldo objektų ar kultūros paveldo vietovių teritorijose arba jų apsaugos zonose, atitinka Specialiųjų žemės naudojimo sąlygų įstatymo 60 straipsnyje nustatytas specialiąsias žemės naudojimo sąlygas ir specialiuosius paveldosaugos reikalavimus (jeigu jie išduoti);“
2. Pakeisti 271 straipsnio 3 dalį ir ją išdėstyti taip:
„3. Kultūros ministerijos įgaliota institucija ar įstaiga tikrina, kaip kultūros paveldo statinių, taip pat statinių, suprojektuotų kultūros paveldo objektų teritorijose, kultūros paveldo vietovėse arba jų apsaugos zonose, projektiniai pasiūlymai, išskyrus šio straipsnio 1 dalies 19 17 punkte nurodytus atvejus, atitinka nekilnojamojo kultūros paveldo apsaugą ir tvarkybą reglamentuojančių teisės aktų reikalavimus ir specialiuosius paveldosaugos reikalavimus (jeigu jie išduoti); kaip projektiniais pasiūlymais išsaugomas nekilnojamųjų kultūros vertybių ir jų aplinkos autentiškumas, šių vertybių vertingosios savybės; kaip projektiniai pasiūlymai, parengti kultūros paveldo objektų ar kultūros paveldo vietovių teritorijose arba jų apsaugos zonose, atitinka Specialiųjų žemės naudojimo sąlygų įstatymo 60 straipsnyje nustatytas specialiąsias žemės naudojimo sąlygas.“



7. Balsavimo rezultatai: pritarta bendru sutarimu.
8. Komiteto paskirti pranešėjai: Linas Jonauskas.

